Dina Nordvik

Dina Nordvik (født, 29. februar 1884 i Selje, død 1. desember 1921 i Vestre Aker) var en norsk skuespillerinne.

Familie 
Dina Nordvik var datter av kirkesanger Lars Hansen Nordvik og Marte Pedersen. Hun ble 21. mars 1910 gift i Bergen med bryggeridirektør Waldemar Stoud Platou. De var foreldre til Lill Platou Thoresen (1910–2006), som ble en anerkjent skuespiller med suksess i Sverige under navnet Lill Norvi.

Liv og virke 
Dina Nordvik var skuespillerelev ved Den nationale Scene i Bergen, hvor hun etter to debuter fikk engasjement fra 19. september 1906.

Hun fikk 27. april 1906 sin debut ved Den nationale Scene, i rollen som Esther i P. A. Rosenbergs Byen ved Havet. Om hennes innsats i debuten ble det blant annet skrevet at «Der var en Færdighed og en Ledighet over hendes Repliker, som under Tiden virkede ligetil forbløffende hos en Debutant». I 1907 medvirket Dina Nordvik i operetten Daphnis & Chloë av Marer & Hansen, og i 1909 i operetten Flaggermusen. 
Hun var ansatt ved Den nationale Scene til 1910. Hennes siste forestilling var Bjørnefjell, 30. januar 1910.

Roller i utvalg 
Esther i Byen ved Havet av Peter Andreas Plum Rosenberg (Den nationale Scene, 1906)
Elise i Elise av Hjalmar Christensen (Den nationale Scene, 1906)
Cecilie i Marthe av Ludvig Fulda (Den nationale Scene, 1907)
Randi i Bjørnefjell av Olav Hoprekstad (Den nationale Scene, 1908)
prins Orlofsky i Flaggermusen av Richard Genée og Johann Strauss d.y. (Den nationale Scene, 1909)
Kristine i Dansen paa Koldinghus av Holger Drachmann (Den nationale Scene, 1909)
Anne Pedersdotter i Anne Pedersdotter av Hans Wiers-Jenssen (Den nationale Scene, 1909)

Referanser

Kilder 

Norske skuespillere
Skuespillere ved Den Nationale Scene
Personer fra Selje kommune